Swampert, ing Jepang diarani , iku spésiés Pokémon jinis banyu-lemah ing Pokémon saka Nintendo and Game Freak. Digawé déning Ken Sugimori. Swampert pisanan metu ing gim vidio Pokémon Ruby and Sapphire lan sakcandhaké.

Spésies iki misuwur minangka Pokémon Iwak Lélé. Swampert pisanan metu ing 2003 ing Pokémon Ruby lan Sapphire.

Swampert iku évolusi saka Marshtomp nalika lèvel 36 sing sadurungé évolusi saka Mudkip nalika lèvel 16. Swampert bisa évolusi mega dadi Mega Swampert nganggo Swampertite.

Konsép lan ciri 
Swampert, misuwur minangka Pokémon Iwak Lélé. Spésies pokémon iki warnané biru nom, awaké ngadeg, sikilé loro, tangané loro drijiné telu, lan nduwéni sirip cacahé loro kang gedhé ing sirah. Ingsang ing cedhak pipi cacahé loro lan landhep. Wetengé Swampert katon warna putih. Swampert iku kuwat, bisa ngangkat watu sing boboté luwih saka sakton lan bisa ngremuk watu gedhé kanthi pisan nuthuk. Swampert bisa nonton kanthi cetha ing jero lumpur. Sirip-siripé bisa ngrasa ombak ing banyu. Nalika sirip-siripé ngrasa bakal ana badai, Swampert bakal numpuk watu kanggo nylametké awaké. Swampert lan kulawarga évolusiné manggon ing rawa-rawa utawa sawah, ing sawijining pulo kang mencil, amarga ora seneng banyu seger (bening) saka tlaga utawa blumbang.

Pas dadi Mega Swampert, awaké dadi luwih keker, tangané dadi luwih gedhé, ingsangé dadi katon abang mbranang, drijiné dadi katon warna ireng.

Rujukan

Pranala njaba 
 Swampert ing Bulbapedia